**Regionálny úrad verejného zdravotníctva**

**so sídlom v Rožňave**

Špitálska 3, 048 01 Rožňava

Vyhlásenie do mestského/miestneho rozhlasu, na zverejnenie na úradnej tabuli, príp. na webovej stránke obce/mesta a na sociálnych sieťach:

Vážení občania!

V rámci pravidelného informovania o zaočkovanosti proti ochoreniu COVID-19 Vám oznamujeme, že plná zaočkovanosť v našej republike je k 18.11.2021 na úrovni 47%. V okrese Rožňava dosahujeme k tomuto dátumu len 38% plnú zaočkovanosť z celkovej populácie okresu. Plná zaočkovanosť v našej obci je na úrovni 37 % a zaočkovaných osôb vo veku nad 50 rokov máme 86 %.

Ak sa rozhodnete, že sa chcete dať zaočkovať, môžete sa zaregistrovať na stránke www. korona.gov.sk alebo môžete prísť bez registrácie. Oznamujeme Vám, že v očkovacej ambulancii v NsP sv. Barbory v Rožňave v 47. týždni očkujú nasledovne:

|  |  |  |  |
| --- | --- | --- | --- |
|  | **Dospelí (1., 2., 3. dávka) na objednanie** | **Dospelí (1., 2., 3. dávka) bez objednania** | **Deti (1., 2. dávka)** |
| **22.11.2021 Po:** | **07.30-12.00** | **12.45-15.00** |  **-** |
| **23.11.2021 Ut:** | **-** | **-** | **-** |
| **24.11.2021 Str:** | **-** | **-** | **-** |
| **25.11.2021 Št:** | **07.30-12.00** | **12.45-15.00** | **-** |
| **26.11.2021 Pia:** | **07.30-12.00** | **13.05-15.00** | **12.45-13.00** |

Osoby vo veku 12-18 rokov musia prísť na očkovanie so svojím zákonným zástupcom.

V prípade záujmu o očkovanie detí (od 12 do16 rokov) sa môžete zaregistrovať, alebo môžete prísť bez registrácie 26.11.2021 /piatok/ v čase 12.45-13.00.

Prioritne vás prosíme, aby ste sa na očkovanie zaregistrovali na stránke [www.korona.gov](http://www.korona.gov) . Ak to nie je z nejakého dôvodu možné, približný termín si môžete dohodnúť na tel. čísle: **0915 332 080** (p. Štérová) alebo môžete prísť aj bez predchádzajúcej registrácie. Prosíme vás, aby ste sa na očkovanie bez registrácie dostavili vo vyhradenom čase /vyznačené zelenou/.

Ak máte k téme očkovania ďalšie otázky, kontaktujte svojho ošetrujúceho lekára alebo odborných pracovníkov Regionálneho úradu verejného zdravotníctva so sídlom v Rožňave v pracovných dňoch od 08.00-14.00 na telefónnom čísle 0905 439 276.

Informácie o výjazdovom očkovaní jednodávkovou vakcínou Johnson&Johnson, ktoré realizuje Košický samosprávny kraj nájdete na stránke: <https://web.vucke.sk/sk/>

 Informácie o očkovaní detí s vážnymi diagnózami od 5 rokov veku a o očkovaní 3. dávkou nájdete tiež na stránke [www.korona.gov.sk](http://www.korona.gov.sk) .

Ak sa chcete zaočkovať 1. alebo 2 dávkou, ale neviete sa na očkovanie dostaviť, kontaktujte prosím vedenie samosprávy Vašej obce. Pri vyššom počte záujemcov je možné zrealizovať výjazd očkovacej služby priamo do Vašej obce.

Vážení občania, touto cestou Vás prosíme, aby ste naďalej dodržiavali opatrenia, aby ste počúvali odborníkov a aby ste sa dali čím skôr proti ochoreniu COVID-19 zaočkovať.

Ďakujeme Vám!

V Rožňave, 19.11.2021

Regionálny úrad verejného zdravotníctva

so sídlom v Rožňave

Špitálska 3

 Rožňava